Treungen kyrkje

Treungen kyrkje er ei langkyrkje utanfor Tveitsund i Nissedal kommune i Telemark. Dette er den tredje kyrkja på staden, men dei to tidlegare kyrkjene stod lengre oppi lia aust for Tveitsund. Kyrkja vart innvigd i 1863. I 1960-åra vart ho omfattande restaurert, og sakristiet på sørsida av koret er frå den tida. Altartavla, døypefonten og kyrkjeklokkene vart overført frå gamlekyrkja, men den eine klokka vart hengt opp i ein stopul på den gamle kyrkjegarden i 1984, medan kyrkja fekk ei ny klokke. Det er kyrkjegard attmed kyrkja, og i tillegg kan ein altså vitje den gamle kyrkjegarden. Kjelder Henriksveen, Herman, red. (1986). Kirker i Telemark. Stathelle: Flora forlag. s. 158-159. ISBN 82-90695-00-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 486. ISBN 82-7527-022-7. Nissedal kommune Arkivert 2014-01-12 ved Wayback Machine. «Treungen kyrkje». Kirkesøk. Den norske kyrkja. Bakgrunnsstoff Treungen kyrkje i kulturminnesok.no, nettstaden til Riksantikvaren